6. marts 2019

Referat af generalforsamlingen i Grundejerforeningen Valmueengen den 6. marts 2019

Til stede var nr. 1, 2, 3, 4, 6, 10, 12, 16, 18, 20, 22, 24, 28, 30 og 32 (fuldmagt).

Der var afbud fra nr. 8.

1. *Valg af dirigent*

Lars (30) blev valgt og konstaterede, at mødet var lovlig varslet. Dog blev der gjort indsigelse om manglende udsendelse af forslag fra medlemmerne inden de foreskrevne 14 dage. Nr. 4 ønskede en afstemning om lovligheden af generalforsamlingen og 11 stemte for og 4 imod. Dermed var der grundlag for at gennemføre generalforsamlingen og den blev dermed afholdt i første kvartal, som vedtægterne foreskriver og var dermed beslutningsdygtig.

1. *Formandens beretning*

Gitte (28) bød velkommen og berettede, at der har været afholdt møde med kommunen, hvor der blev orienteret om generelle forhold. Desuden har formand og næstformand brugt en del tid på at afklare med FORS og kommunen om ejerskab af kloak og heldigvis lykkedes det at få afklaret, at ejerskabet ligger hos FORS.

Gitte nævnte desuden arbejdsdagene, hvor hun bemærkede, at fremmøde til 1. arbejdsdag om foråret er rimeligt ok, men de sidste par år har fremmødet haltet gevaldig især om efteråret, hvor vi efterhånden er så få, at vi ikke kan nå det hele på den afsatte tid, og det skal vi gerne finde en løsning på.

Formandens beretning blev godkendt.

1. *Kassererens aflæggelse af regnskab*

Kasserer Jesper (24) gennemgik det på mødet omdelte regnskab, der viser udgifter på 13.526,69 kr. og indtægter på 14.400, - samt en kassebeholdning på 24.135,92 kr.

Jesper bemærkede, at baggrunden for den store kassebeholdning er tidligere beslutning om at spare op til renovering af legepladsen.

Det af revisorerne godkendte regnskab blev godkendt.

1. *Forslag fra bestyrelsen*

Der var enighed om på mødet, at bestyrelsens forslag om forhøjet kontingent på visse betingelser trækkes og derfor ikke behandles på mødet.

Bestyrelsen har foreslået, at der på første arbejdsdag luges og udlægges flis, hvilket også fremgår af budgettet. Set i lyset af forslaget om evt. senere at fjerne buske, venter vi med udlægning af flis.

1. *Forslag fra medlemmerne.*
2. Der var enighed om på mødet, at de to stillede forslag om hhv. nedlæggelse af legeplads og buske samt lovliggørelse af drivhuse blev udsat til behandling på en senere generalforsamling.
3. *Gennemgang af budgetforslag og kontingentfastsættelse for det kommende år*
4. Budget for 2019

Jesper (24) gennemgik budgetforslaget, der er baseret på et kontingent på 800,- pr. husstand. Posten til udlægning af flis slettes jf. beslutning ovenfor. Græsslåning er anslået til 10.000, -.

Gitte har indhentet et foreløbigt tilbud på 4250, for lugning mv. 2-3 gange årligt, hvilket vil indgå i drøftelsen på næste generalforsamling og således ikke indgår i budgettet.

Jesper gjorde særskilt opmærksom på, at der er afsat 1800,- til opsparing til renovering af legepladsen på et senere tidspunkt.

Budgettet blev godkendt med et budgetteret overskud på 1050,-.

1. Kontingent for 2019

Som konsekvens af ovenstående om budget 2019 bliver kontingentet for 2019, 800,-. (opkræves i efteråret 2019)

1. *Valg af bestyrelsesmedlemmer*

Formand: Gitte Hansen (28) (ikke på valg).

Næstformand: Thomas Ebbe (2) (nyvalg)

Kasserer: Mogens Juhl, (4) (nyvalg)

Alm. medlem: Thomas Bonnevie (3) (ikke på valg).

Alm. Medlem: Hanne Bundgaard Andersen (18) (ikke på valg)

Suppleant: Anders Lose (10) (genvalg)

1. *Valg af revisor og revisorsuppleant*

Revisor Lise Mortensen (6) - genvalg

Revisorsuppleant Mette Lindgren (12) (ikke på valg).

1. *Evt.*

* **1. arbejdsdag, lørdag den 27. april 2019, kl. 10.**
* **2. arbejdsdag, onsdag den 4. september 2019, kl. 17, inkl. grill.**

Uformel debat om baggrunden for forslaget om betinget forhøjelse af kontingentet for at øge deltagelsen til arbejdsdage samt forslaget om nedlæggelse af legeplads og bevoksning på det grønne areal.

Bestyrelsen tilkendegav en opbakning til Johns (6) tilbud om at reparere legeredskaberne og få refunderet materialeudgifter finansieret af det beløb, bestyrelsen har afsat til legeplads.

*Dirigent Lars (30), formand Gitte (28), kasserer Jesper (24) og referent Henning (20)*